Facebook’da Microsoft Uzbekistan sahifasi paydo bo‘ldi

Facebook’da Microsoft Uzbekistan sahifasi ortiqcha dabdabalarsiz paydo bo‘ldi, deb yozadi iLike. 15-oktabrda ochilgan sahifaga hozirgacha 201 kishi obuna bo‘lgan.

 Skrinshot: ilike.uz
“Kontent haqida gapiradigan bo‘lsak, sahifa qiziqarliligi bilan o‘quvchilarni o‘ziga jalb etmaydi. U yerda asosan Microsoft’ning asosiy sahifalaridan olingan xabarlar qayta post qilingan”, — deya qayd etdi nashr.
Sahifada aytilishicha, korporatsiyaning O‘zbekistondagi missiyasi Microsoft foydalanuvchilari va sheriklari soni ko‘payishiga turtki berish va old texnologiyalarni ilgari surishdan iboratdir.
Nashr sahifada keltirilgan Cloud First, Mobile First Company shioridan kelib chiqib, Microsoft bulut servislarni va Lumia smartfonlarini olg‘a surishini taxmin qildi.